Diari Oficial de la Generalitat Valenciana


Sumari del DOGV 3149, del 24-12-1997 (1997/12313)

ACORD de 30 d'octubre de 1997, de la Comissió Territorial d'Urbanisme de València, relatiu a la modificació núm. 6, del Pla General d'Alberic, relativa a la descatalogació d'edifici al carrer del Poeta Badenes núm. 21.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3149

Data del DOGV
:   24-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12033


Data del document
:   30-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

4154 ACORD de 30 d'octubre de 1997, de la Comissió Territorial d'Urbanisme de València, relatiu a la modificació núm. 6, del Pla General d'Alberic, relativa a la descatalogació d'edifici al carrer del Poeta Badenes núm. 21. [97/12139]
  
Vist l'expedient remés per l'Ajuntament d'Alberic, referit a la modificació núm. 6 del Pla General relativa a la descatalogació de l'edifici al carrer del Poeta Badenes núm. 21, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'Acord del ple de l'Ajuntament de 30 d'octubre de 1996. Després del pertinent període d'exposició pública, en què no es va presentar cap al·legació, el mateix òrgan, el 15 de setembre de 1997, el va aprovar provisionalment.
  
Segon
  
El projecte consta de memòria i expedient administratiu. Se n'ha remés 3 còpies que estan degudament deligenciades.
  
Tercer
  
La modificació proposta té per objecte la descatalogació de l'edifici situat al carrer del Poeta Badenes núm. 21. Aquest edifici s'inclou en la fitxa núm. 10 del Catàleg del Pla General d'Alberic i té una protecció parcial. Aquesta protecció, segons l'article 5.5.0.40.9.P de les Normes Urbanístiques, comprén la totalitat dels elements exteriors de l'edificació, que no podran demolir-se ni modificar-se, i s'ha de realitzar qualsevol actuació des del punt de vista d'una rehabilitació que s'ha d'actuar en el major grau d'originalitat en la restauració dels elements protegits.
  
La modificació es justifica en el fet que la planta superior és un afegit posterior a la construcció de l'edifici, que els materials emprats són de molt baixa qualitat i de difícil conservació, que l'estat de conservació de l'edifici és prou deficient i que, en definitiva, la façana no té cap interés artístic ni determina cap punt ambiental de l'entorn urbà.
  
Quart
  
Consta informe favorable de la Direcció General de Patrimoni Artístic de la Conselleria de Cultura, Educació i Ciència, de data 2 de juny de 1997, en el qual, després de constatar que l'immoble no està inclòs en l'Inventari del Patrimoni Arquitectònic d'Interés Històric Artístic del Ministeri de Cultura, ni està afectat per cap expedient de Bé d'Interés Cultural, s'indica el següent: «S'estima que els valors protegits són l'escala urbana i ordenació de la façana el manteniment o la reposició de la qual queden, en aquest cas, garantits per les disposicions de la normativa urbanística específica que recull i regula convenientment les característiques del centre tradicional d'Alberic». No obstant això, la descatalogació s'hi condiciona que, en cas de demolició, es documente l'estat actual de l'edifici.
  
Cinqué
  
Alberic té el Pla General d'Ordenació Urbana aprovat definitivament per la Comissió Territorial d'Urbanisme el 27 de setembre de 1990.
  
S'han realitzat cinc modificacions del Pla General que feien referència a un canvi d'alineacions i alçades en una illa de cases, al canvi en la delimitació d'una zona de SUP industrial, al canvi d'usos al sòl industrial i una descatalogació d'edifici similar a l'expedient que ara s'analitza.
  
Sisé
  
La Comissió Informativa de la Comissió Territorial d'Urbanisme de València, en sessió de 23 d'octubre de 1997, va emetre informe relatiu al projecte que ens ocupa, i es compleix així l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). A més, consta l'informe previ de la Conselleria de Cultura, Educació i Ciència, exigit en les modificacions dels catàlegs, segons l'article 43.2 de la LRAU.
  
Segon
  
La documentació està completa a l'efecte del compliment de l'article 27 de la LRAU.
  
Tercer
  
A pesar que s'elimine la protecció parcial de l'edifici, encara quedaria emparat per la protecció genèrica del nucli antic (article 4.5.0.18.4. Nivell Passiu de les Normes Urbanístiques), que pretén preservar l'ambient urbanístic existent.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la LRAU. D'altra banda, queda justificada la coordinació de la política urbanística municipal amb la política autonòmica de conservació del patrimoni cultural.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva dels plans generals i de les seues modificacions de municipis menors de 50.000 habitants, de conformitat amb els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme de València acorda aprovar definitivament la modificació núm. 6 del Pla General d'Alberic relativa a la descatalogació d'edificis al carrer del Poeta Badenes núm. 21.
  
I l'Ajuntament d'Alberic haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la publicació.
  
Tot això sense perjudici que es puga exercitar qualsevol altre recurs que s'estime oportú.
  
València, 30 d'octubre de 1997.- El secretari de la Comissió Territorial d'Urbanisme: José M. Palau Navarro.